**Képzési szerződés**

amely létrejött egyrészről a

Gombály Autósiskola

nyilvántartási szám: 51799014

székhelye: 3300. Eger Koszorú u. 159.

adószám: 68475240-1-30

képzőszerazonosító: 6601

mint képzést folytató intézmény, továbbiakban: Képző szerv,

másrészről

születési név:

anyja neve:

születési hely, idő:

lakcím:

telefon:

e-mail cím:

mint a képzésben résztvevő, továbbiakban: Tanuló, együttesen Felek között, az alábbi feltételekkel:

Preambulum

A Képző szerv tájékoztatja a Tanulót, hogy a közúti járművezetők és a közúti közlekedési szakemberek képzésének és vizsgáztatásának általános szabályairól szóló 179/2011. Korm.rend. (IX.2.) és a közúti járművezetők és a közúti közlekedést szakemberek képzésének és vizsgáztatásának részletes szabályairól szóló 24/2005, (IV.21.) GKM. rend. (a továbbiakban: GKM. rendelet) szerint teljes képzési szolgáltatást nyújtó képző szerv. A képzési engedélye alapján, az engedélyben megjelölt kategóriákban elméleti és gyakorlati oktatást is végez.

**1. A képzés általános adatai**

A képzés „B” kategóriás vezetői engedély megszerzésére irányul.

**2. Az elméleti képzés**

1. Az elméleti képzést a Képző szerv az etitan.hu oldalról elérhető e-Titán Rendszer használatával, e-learning rendszerű hatósági képzés formájában, valamint tantermi oktatás keretein belül végzi.
2. Az elméleti képzés helyét e-learning képzés esetén a Tanuló választhatja meg, a képzés bárhol végezhető, megfelelő informatikai környezet megléte esetén. Tantermi képzés esetén a képzőszerv tantermében történik az oktatás.
3. Az elméleti képzés időtartama (óraszáma); az e-Titán Rendszerben az e-learning tananyag az elsajátítás megkezdésétől (az e-Titán Rendszerben az e-learning oktatás Indítása gomb megnyomása) számított 60 órán keresztül, legfeljebb 90 napon belül érhető el, amely időtartam pótóra egységgel bővíthető. Az elméleti képzés ütemezése a Tanuló előrehaladásától függ. Tantermi képzés esetén a minimum óraszám 28 óra.
4. A képzés során a GKM rendeletben előírt tantárgyak sajátíthatók el. A Tanuló előrehaladásának, teljesítményének ellenőrzése és értékelése az e-learning tananyagban található tesztek eredményeinek azonnali visszajelzésével történik.
5. Az elméleti képzés sikeres elvégzésérői tanfolyami-igazolás kerül kiállításra.

**2.6** Az elméleti képzés tantárgyai alól felmentés kizárólag a GKM rendeletben meghatározott esetekben adható. A tanuló számára a felmentés tárgyát képező tantárgy e-learning tananyaga is elérhető, de ennek elvégzése nem kötelező és az elméleti képzés díját a felmentés nem módosítja.

**3. A gyakorlati képzés - vezetési gyakorlat**

1. Felek rögzítik, hogy a Tanulót a vezetési gyakorlatra az iskolavezető osztja be. Az oktatót a tanuló önállóan is kiválaszthatja az iskolával szerződésben álló oktatók közül.
2. A vezetési gyakorlatra a képzéshez előírt valamennyi elméleti vizsga sikeres elvégzése után kerülhet sor.

A kötelezően teljesítendő, minimális vezetési óraszám a forgalmi vizsgával együtt: 30 óra. A vezetési órákra a választott gyakorlati oktatóval egyeztetett időpontban és helyszínen kerül sor.

1. A vezetési gyakorlat során elsajátítható ismeret: forgalmi vizsgára felkészítés, a(z) „B" kategóriába tartozó vezetési jogosultság megalapozása.
2. A Tanulónak a vezetési gyakorlat során történő előrehaladását és teljesítményét az oktatás során az oktató folyamatosan értékeli.
3. A Tanuló tudomásul veszi, hogy a kötelező gyakorlati órákról hiányzás nem megengedett, elmaradt órák pótlása a gyakorlati oktatóval egyeztetve kötelező. A Tanuló a vezetési óráról 20 percet meghaladó késése, vagy legalább 48 órával korábban, előzetesen be nem jelentett távolmaradása esetén az adott vezetési óra díját elveszti. Az oktató 20 percet meghaladó késése esetén a Tanuló számára az elmaradt vezetési óra díjmentes. Az elmaradt vezetési óra nem számolható bele a kötelezően előírt minimális óraszámba.
4. A gyakorlati képzés - Biztonsági ellenőrzés és üzemeltetés (Bü)

3.6.1 A Tanulónak C, CE, D, DE kategóriák esetében - felmentés hiányában - „Bü" képzésen is részt kell vennie.

3.6.2. A Tanuló tudomásul veszi, hogy a Biztonsági ellenőrzés és üzemeltetés (Bü) tantárgyhoz tartozó tantermi tanfolyamot a Képző szervvel külön egyeztetett időpontban és helyszínen végezheti el.

3.6.3 A „Bü" tanfolyam idejének 10%-át meghaladó hiányzás esetén a hiányzó órákat a Képző szervvel külön egyeztetett időpontban pótolni kell.

**4. Vizsgázásra vonatkozó rendelkezések**

1. Elméleti vizsga

Az elméleti vizsgá(k)rá bocsátás feltételei: az elméleti tananyag(ok) elsajátítása, a sikeres záróvizsga(k) letétele, a tanfolyam-igazolás kiállítása, valamint a vizsgadíj megfizetése. Az elméleti vizsgára bocsátás további feltétele, hogy a GKM rendelet 10. § (1) bek. a) pontja szerinti, a tanfolyam megkezdésétől az első vizsgaeseményig számított időtartam még nem telt e1, továbbá a Tanuló a GKM rendelet 10. §-ában meghatározott egyéb feltételeknek is megfelel. A GKM rendelet szerint, a tanfolyam megkezdésétől az első vizsgaeseményig, illetve a sikeres elméleti vizsgaeseményig számított időtartam túllépése esetén a jelen szerződés keretében megkezdett képzés nem folytatható. Ilyen esetben a vezetői engedély megszerzése céljából új beiratkozással, új képzést kell indítani. A Tanuló tudomásul vesz, hogy a GKM rendelet értelmében az alapfokú iskolai végzettségét legkésőbb az első vizsga napján kell igazolnia (kivéve, ha AM kategóriás képzésben vesz részt, illetve ha végzettségét egy korábbi kategória megszerzése során már igazolta). Ennek elmulasztása esetén - annak pótlásáig - a soron következő vizsgára nem jelentkezhet.

A vizsga szervezésének módja, formája: vizsgaközpont által szervezett, számítógépes elméleti vizsga.

1. Gyakorlati vizsga

A gyakorlati vizsgára bocsátás feltételei: a minimálisan kötelező vezetési (Bü esetén tantermi) óraszám és forgalmi vizsgák esetén a menettávolság teljesítése, valamint a vizsgadíj megfizetése. A gyakorlati vizsgára bocsátás további feltétele a GKM rendelet 11. §-ában meghatározott egyéb feltételeknek való megfelelés. A vizsga szervezésének módja, formája: vizsgaközpont által szervezett, a GKM rendeletben előirt gyakorlati vizsga(k).

**5. Képzés és vizsgáztatás díjai, megfizetésének módja**

1. Elméleti képzés díjai:

Az alapóra egység e-learning: (90 nap / 60 óra) 35 000 - Ft, azaz harminötezer forint.

Pótóra díja: A pótóra egység (30 nap /10 óra), díja 4000,-Ft, azaz négyezer forint.

Tantermi képzés: 28 óra 35 000 Ft.

1. A gyakorlati képzés alap és pótóra díja: 5500,- Ft a gyakorlati képzés során az előre befizetett képzési díjak esetében nem változik.

Kivételt képez ez alól, ha

* 1. a Tanuló és a szakoktató ezt közösen kezdeményezik,
  2. az oktatási költségek a képzőszervtől független körülmények miatt jelentős mértékben megváltoznak.

1. A képzés díja az elméleti képzés és a gyakorlati képzés díjából tevődik össze. A képzés díjánál figyelembe kell venni az elméleti képzés alapóra egységének, valamint a gyakorlati képzés kötelező óraszámának a díját, továbbá szükség szerint az elmélet) és gyakorlati képzés pótóradíjait.
2. Elméleti és gyakorlati vizsga díja: A mindenkori érvényes vizsgadíjakat a közúti járművezetők és a közúti közlekedési szakemberek képzésével, továbbképzésével, utánképzésével és vizsgáztatásával összefüggő díjakról szóló 84/2009. (XII. 20.) KHEM rendelet határozza meg.
3. A képzés és vizsgáztatás díjának megfizetése: A képzés és vizsgáztatás díjai átutalással, illetve a Képző szerv ügyfélszolgálatán készpénzben fizethetők meg számla ellenében. Az átutalással történő fizetés esetén az átutalás közleményében minden esetben fel kell tüntetni a Tanuló pénzügyi azonosító kódját, a nevét és a képzés kódját. **A Képzőszerv OTP Bank számlaszáma: 11773391-04512730-00000000**. Az elméleti és a gyakorlati képzés díját az adott képzésrész megkezdése előtt kell megfizetni, ennek megtörténtéig a képzésrész nem kezdhető meg. A gyakorlati képzés díja részletekben – 10 óra vezetési óránként - is fizethető, a vezetési órák megkezdése előtt. A vizsgák és pótvizsgák díjait a Tanuló köteles előre, a vizsgára jelentést megelőzően megfizetni.

A képzés során meghatározott díjak minden esetben, forintban (HUF) értendőek. Az elméleti képzési díjat a Képző szerv nem téríti vissza, különösen a Tanuló által használt informatikai környezet hiányosságai esetén, valamint abban az esetben sem, amennyiben a tanuló a rendelkezésére álló határidőig nem fejezi be sikeresen a részére biztosított tananyag tanulását, illetve ha a Tanuló nem vesz részt a kötelezően előírt tantermi foglalkozásokon. Ebben az esetben új tanfolyamra történő beiratkozás csak az elméleti tandíj újbóli befizetése esetén lehetséges.

1. A Tanuló elfogadja, hogy a Képző szerv a befizetett képzési díjakról a Tanuló által megadott számlázási adatok alapján számlát, a befizetett vizsgadíjakról pedig számvitelt-bizonylatot állít ki.

**6. Felek jogai és kötelezettségei**

1. A Képző szerv vállalja, hogy biztosítja az elméleti oktatáshoz szükséges zárt rendszérű elektronikus távoktatáshoz a szükséges hozzáférési jogosultságot.
2. A Képző szerv vállalja, hogy amennyiben a képzés része a Biztonsági ellenőrzés és üzemeltetés (Bü) tantárgy, úgy biztosítja az oktatáshoz szükséges helyiséget.
3. A Képző szerv, illetve közreműködője a vizsgák pontos időpontját - amennyiben ezt a vizsgaközponttól kapott tájékoztatás időpontja lehetővé teszi - öt nappal a tervezett vizsgát megelőzően közli a Tanulóval.
4. A Tanuló elfogadja a képzés oktatás rendjét, és vállalja, hogy teljesíti az oktatás rendjébe illesztett vizsgákat.

A Tanuló köteles betartani a biztonsági, egészségügyi és munkavédelmi előírásokat, és vállalja, hogy nem tanúsít olyan magatartást, amely oktatóit, illetve a Képző szerv érdekeit sértené vagy károsítaná.

1. A Tanuló tudomásul veszi, hogy szándékos vagy gondatlanságból elkövetett károkozás esetén az okozott kárt köteles megfizetni. A Tanuló tudomásul veszi azt is, hogy ha a jelen szerződésben vállalt kötelezettségeit nem teljesíti, úgy a Képző szerv jogosult a szerződést egyoldalú nyilatkozattal megszüntetni.
2. A Tanuló kijelenti, hogy megismerte és elfogadja a Képző szerv által a Képző szerv honlapján (https://gombalyautosuli.hu) közzétett, az e-learning képzések feltételeire és az e-Titán Rendszer alkalmazására vonatkozó Általános Szerződési Feltételeket (a továbbiakban: ÁSZF) és írásos tájékoztatót.
3. A Tanuló elfogadja, hogy a Képző szerv az ÁSZF-et jogosult egyoldalúan módosítani. A módosításról, annak hatályba lépése előtt előzetesen értesíti a Tanulót a honlapján (https://gombalyautosuli.hu) keresztül. Az ÁSZF módosításának hatályba lépését követően a felek jogviszonyára az ÁSZF megváltozott rendelkezéseit kell alkalmazni.

Az ÁSZF-módosítás elfogadásának minősül, ha a Tanuló az ASZF-módosítás hatályba lépését követően a Képző szerv szolgáltatását továbbra is igénybe veszi.

1. Ezen szerződést a Felek csak közös megegyezéssel, írásban módosíthatják, illetve mondhatják fel. Amennyiben bármelyik fél a szerződésben foglaltakat figyelmeztetés után sem teljesíti, a másik fél a szerződés azonnali hatályú megszüntetését kezdeményezheti. A jelen képzési szerződés megszűnik akkor is, ha a Tanuló írásban bejelenti, hogy a képzést másik képző szervnél kívánja folytatni, továbbá megszűnik az ÁSZF-ben meghatározott esetekben. Tanuló tudomásul veszi, hogy a képzési szerződés megszűnése, vagy megszüntetése esetén a Képző szerv jogosult a Tanulónak az e-Titán Rendszerben az e-learning tananyaghoz történő hozzáférését megszüntetni.
2. Tanuló kijelenti, hogy a rendelkezésére bocsátott Adatkezelési Tájékoztató tartalmát megismerte és jelen szerződés aláírásával kifejezett hozzájárulását adja személyes adatainak a Képző szerv által, az Adatkezelési Tájékoztatóban foglalt célból és feltételek szerint történő kezeléséhez. A Képző szerv ezzel egyidejűleg tájékoztatja a Tanulót arról, hogy az Adatkezelési Tájékoztató a https://gombalyautosuli.hu honlapon elérhető.
3. A jelen szerződésben nem szabályozott kérdésekben a 24/2005 (IV. 21.) GKM rendelet, valamint a Ptk. és a vonatkozó jogszabályok rendelkezései megfelelően irányadóak.

Jelen szerződést a Felek elolvasás és értelmezés után, mint akaratukkal mindenben megegyezőt jóváhagyólag aláírták.

Eger, ………………………….

……………………………….. …………………………..

Képzőszerv képviselője Tanuló